**บันทึกรายงานการประชุมสภาองค์การบริหารส่วนตำบลรือเสาะออก**

**สมัยสามัญ สมัยที่ 4 ครั้งที่ 1 ประจำปี 2563**

**วันที่ 2 ธันวาคม ๒๕๖3 เวลา ๐๙.๓๐ น.**

**ณ ห้องประชุมองค์การบริหารส่วนตำบลรือเสาะออก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายอับดุลลาซิ มะพิเย๊าะ | ประธานสภา อบต. | อับดุลลาซิ มะพิเย๊าะ |  |
| ๒ | นายมูฮัมมัดอามาริณ ลอแม | รองประธานสภา | มูฮัมมัดอามาริณ ลอแม |  |
| ๓ | นายมาหะมะเปาซี อุเซ็ง | สมาชิกสภา อบต.ม.1 | มาหะมะเปาซี อุเซ็ง |  |
| ๔ | นายมาหะมะเปาซี อูมา | สมาชิกสภา อบต.ม.4 | มาหะมะเปาซี อูมา |  |
| ๕ | นายอนันต์ มะมิง | สมาชิกสภา อบต.ม.2 | อนันต์ มะมิง |  |
| ๖ | นายอาดนาง กอเดร์ | สมาชิกสภา อบต.ม.3 | อาดนาง กอเดร์ |  |
| ๗ | นายบารูดิง ยะหริ่ง | สมาชิกสภา อบต.ม.2 | บารูดิง ยะหริ่ง |  |

**ผู้ที่ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายกามารูดิง นุ๊ยาลา | สมาชิกสภา อบต.ม.4 | กามารูดิง นุ๊ยาลา |  |
| 2 | นายมูฮามะซอเร ยูนุ๊ | สมาชิกสภา อบต.ม.1 | มูฮามะซอเร ยูนุ๊ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสิทธิ์ติชัย วงสอน | รองนายก | สิทธิ์ติชัย วงสอน |  |
| 2 | นางสาวอามีเน๊าะ สาเล็ง | เลขานุการนายก | อามีเน๊าะ สาเล็ง |  |
| 3 | นายถิรพิรัชย์ หัสรินทร์ | ปลัด อบต.รือเสาะออก | ถิรพิรัชย์ หัสรินทร์ |  |
| 4 | นายภาณุ ลาเต๊ะ | รองปลัด อบต.รือเสาะออก | ภาณุ ลาเต๊ะ |  |
| 5 | นางสาวยานา สุหลงกุ | นักวิเคราะห์นโยบายและแผน | ยานา สุหลงกุ |  |
| 6 | นางลำละห์ กะสะหะ | ผอ.กองคลัง | ลำละห์ กะสะหะ |  |
| 7 | นางสาวภานุชนารถ เจ๊ะเห็ง | เจ้าพนักงานธุรการ | ภานุชนารถ เจ๊ะเหง |  |
| 8 | นายอับดุลเราะห์มาน กูโน | นักวิชาการศึกษา | อับดุลเราะห์มาน กูโน |  |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 9 | นางสาวซารูวาตี เจ๊ะสนิ | ผช.จพง.ธุรการ | ซารูวาตี เจ๊ะสนิ |  |
| 10 | นางสาวมัสฟูฟะห์ เจ๊ะมะ | อาสาสมัครบริบาลท้องถิ่น | มัสฟูฟะห์ เจ๊ะมะ |  |
| 11 | นางสาวรุสมีนา อาแว | อาสาสมัครบริบาลท้องถิ่น | รุสมีนา อาแว |  |
| 12 | นายอามิง หะมิบาโง | นักศึกษาฝึกงาน | อามิง หะมิบาโง |  |

**เริ่มประชุมเวลา 10.30 น.**

โดยนายอับดุลลาซิ มะพิเย๊าะ ประธานสภา มอบหมายให้นายมูฮัมมัดอามาริณ ลอแม รองประธานสภา ทำหน้าที่ประธานสภาในที่ประชุมเมื่อสมาชิกสภา เข้าร่วมประชุม ครบตามองค์ประชุมแล้ว เลขานุการสภาได้เชิญรองประธาน ทำหน้าที่ประธานในที่ประชุม ได้กล่าวเปิดการประชุมด้วยดูอาร์ และกล่าวทักทายสมาชิก ผู้เข้าร่วมประชุม แล้วดำเนินการประชุมตามระเบียบวาระ

**รองประธานสภาฯ** เมื่อที่ประชุมมาพร้อมแล้ว ผมขอเปิดการประชุมสภาองค์การบริหาร

**(ทำหน้าที่ประธาน)** ส่วนตำบลรือเสาะออก สมัยสามัญที่ 4 ครั้งที่ 1 ประจำปี พ.ศ.2563 ซึ่งสมัยนี้มีจำนวน 15 วัน คือตั้งแต่วันที่ 1 – 15 ธันวาคม 2563 ตามที่สภาแห่งนี้ได้กำหนดไว้นะครับ ผมขออนุญาตดำเนินการประชุมตามระเบียบวาระนะครับ

**ระเบียบวาระที่ ๑** **เรื่องประธานแจ้งให้ที่ประชุมทราบ**

* 1. ทราบว่ามีพนักงาน ส่วนตำบลจะเดินทางโอนย้ายในเดือน ธันวาคมนี้ ต่อเนื่องถึงเดือน มกราคม 2564 จำนวน 5 ท่านด้วยกัน ประกอบด้วย
* นายเฉลิมพันธ์ สัมมาสุข นักวิชาการเงินและบัญชี เดินทางไปแล้วเมื่อวาน ที่เทศบาลนครหาดใหญ่
* นายอับดุลเราะห์มาน กูโน นักวิชาการศึกษา จะเดินทางไป อบต.มะรือโบออก ในวันนี้ หลังจากประชุมสภา ก็ขอเชิญ สมาชิกทุกท่านร่วมเดินทางไปส่งกันนะครับ

ส่วนอีก 3 ท่าน จะเดนทางโอนย้ายในเดือน มกราคม 2564

* นายมูฮัมหมัดยากี ผดุง ผอ.กองช่าง จะย้ายไป อบต.กาลิซา
* นางสาวนภัทร เกตุประกอบ นักพัฒนาชุมชน จะย้ายกลับบ้านไป อบต.บางดี อ.ห้วยยอด จ.ตรัง
* นางสาวภานุชนาทร เจ๊ะเหง เจ้าพนักงานธุรการ จะย้ายไป อบต.บาโงบซิแน อ.ยะหา จ.ยะลา
  1. ในพื้นที่ของเราตอนนี้ก็มี อาสาสมัครบริบาลท้องถิ่น จำนวน 2 คน ที่เข้ามาดูแลผู้ป่วยติดเตียงในพื้นที่ คือ
* นางสาวรุสมีนา อาแว ทำหน้าที่ดูแลผู้ป่วยจำนวน 3 เคส ในพื้นที่บ้านกาโดะ และบลูกา
* นางสาวมัสฟูฟะห์ เจ๊ะมะ ทำหน้าที่ดูแลผู้ป่วย จำนวน 4 เคส ในพื้นที่บ้านลาเมาะ และบ้านลาเมาะใน

ทั้งสองคนนี้ก็จะมาทำงานดูแลผู้ป่วยในพื้นที่เป็นเวลา 1 ปี ตามนโยบายของกระทรวงมหาดไทย

1.3 ช่วงนี้เข้าสู่ช่วงฤดูฝนเต็มตัวแล้ว ก็ฝากสมาชิก รวมถึงผู้บริหารช่วยดูแลพื้นที่ เกี่ยวกับความเดือดร้อนของพี่น้องประชาชนด้วยนะครับ

**ระเบียบวาระที่ ๒** **รับรองรายงานการประชุม**

รับรองรายงานการประชุมสภาองค์การบริหารส่วนตำบลรือเสาะออก สมัยสามัญ สมัยที่ 3 ครั้งที่ 1 เมื่อวันที่ 13 สิงหาคม 2563

**ประธานสภาฯ** ขอเชิญฝ่ายเลขานำเสนอรายละเอียดการประชุมสภา เมื่อครั้งที่ผ่านมา

ของการประชุมสมัยสามัญที่ 3 ครั้งที่ 2 เมื่อวันที่ 26 สิงหาคม 2563

**เลขานุการสภา** ขอบคุณท่านประธานครับ รายงานการประชุมครั้งที่ผ่านมา ทางฝ่ายเลขา

ได้นำส่งให้สมาชิกทุกท่าน พร้อมหนังสือเชิญประชุมแล้วนะครับ

วันนี้เราก็มาดูรายละเอียดพร้อมกันไปทีละหน้า ซึ่งประกอบด้วยรายงานทั้งหมด 10 หน้านะครับ (ฝ่ายเลขาได้นำเสนอรายละเอียดจนครบ 10 หน้า โดยไม่มีการขอแก้ไขข้อความใดๆจากสมาชิกสภา)

**ประธานสภา**ฯ สมาชิกสภาทุกท่าน ได้ตรวจดูรายงานครบเกือบทุกหน้าแล้วนะครับ เมื่อไม่

ไม่มีการทักท้วง แก้ไข/เพิ่มเติม ข้อความใดๆ ผมก็จะขอมติในการรับรองรายงานการประชุมนะครับ

สมาชิกท่านใด เห็นควรรับรองรายงานการประชุมครั้งที่ผ่านมาตามระเบียบวาระ ขอโปรดยกมือครับ

**มติที่ประชุม** มีมติรับรองรายงานการประชุม

มีสมาชิกฯเข้าร่วมประชุม 7 คน

* รับรองรายงานการประชุม 6 คน
* ไม่รับรอง - คน
* งดออกเสียง 1 คน (ประธานสภาฯ)

**ระเบียบวาระที่ 3** **เรื่องกระทู้ถาม (ถ้ามี)**

* ไม่มี –

**ระเบียบวาระที่ 4 เรื่องเสนอเพื่อทราบ**

4.1 รายงานแสดงผลการปฏิบัติงานตามนโยบาย ของนายกองค์การ บริหารส่วนตำบล ตาม พรบ.สภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมถึงปัจจุบัน ตามมาตรการ 58/5 วรรค 5 “ให้นายกองค์การบริหารส่วนตำบลจัดทำรายงานแสดงผล การปฏิบัติงานตามนโยบายที่แถลงไว้ต่อสภาองค์การบริหารส่วนตำบล เป็นประจำทุกปี”

ในวาระนี้ คณะผู้บริหาร โดนท่านนายกรายงานผลการปฏิบัติงานตามนโยบาย เป็นรูปแบบเอกสาร/รายงาน ซึ่งได้สำเนาให้กับสมาชิกทุกท่านแล้ว เชิญสมาชิกได้อ่านรายงานครับ หากมีประเด็นสงสัย จะซักถามเพิ่มเติม ก็เชิญได้นะครับ วันนี้เรามีท่านรองนายก สิทธิ์ติชัย วงสอน เข้าร่วมประชุมพร้อม ที่จะให้ข้อมูลเพิ่มเติม

**ประธานสภาฯ** ในด้านข้อมูลด้านการคลัง ท่านผู้บริหาร ได้มอบให้กับ ผอ.กองคลัง เป็นผู้ชี้แจงครับ

**นางลำละห์ กะสะหะ** ขอบคุณท่านประธานค่ะ ดิฉันเองชี้แจงข้อมูลสถานะทางการคลัง

**ผอ.กองคลัง** ณ วันที่ 30 กันยายน 2563 ดังต่อไปนี้ค่ะ

* ปีงบประมาณ พ.ศ.2563 มีรายรับจริง ทั้งสิ้น = 31,467,900.49บาท
* ปีงบประมาณ พ.ศ.2563 มีรายจ่ายทั้งสิ้น = 30,531,322.12 บาท
* มีรายรับมากกว่ารายจ่าย เป็นเงิน = 936,578.37 บาท
* มียอดเงินสะสม ณ วันที่ 30 กันยายน 2563 เป็นเงิน 1,642,690.11 บาท

**มติที่ประชุม** **รับทราบผลการรายงานการปฏิบัติงาน**

4.2 รายงานผลการติดตามและประเมินผลแผนพัฒนาท้องถิ่น ประจำปี 2563 ของคณะกรรมการติดตามและประเมินผลแผนพัฒนาท้องถิ่นองค์การบริหารส่วนตำบลรือเสาะออก ตามระเบียบกระทรวงมหาดไทย ว่าด้วยการจัดทำแผนพัฒนาของ อปท. พ.ศ.2548 และที่แก้ไขเพิ่มเติมถึง(ฉบับที่ 3) พ.ศ.2561

**ประธานฯ** ในระเบียบวาระนี้ ผู้บริหารได้มอบหมายให้นักวิเคราะห์นโยบายและแผน

เป็นผู้นำเสนอรายงานการติดตามครับ ขอเชิญเจ้าหน้าที่ นำเสนอ ครับ

**นางสาวยานา สุหลงกุ**

**นักวิเคราะห์ฯ ขอบคุณค่ะท่านประธาน การวิเคราะห์ผลการประเมินความพึงพอใจ**

**วิเคราะห์ผลการประเมินความพึงพอใจ**

ตามที่องค์การบริหารส่วนตำบลรือเสาะออก ได้ดำเนินการประเมินความพึงพอใจของประชาชน โดยแบ่งช่วงของผลการประเมินออกเป็น ๓ ระดับ คือ ไม่พอใจ พอใจ พอใจมาก ซึ่งผลการประเมินอยู่ใน**ระดับพอใจมาก** คิดเป็นร้อยละ ๗๖.๓๓

**วิเคราะห์สาเหตุของผลการประเมินที่ได้**

จากการวิเคราะห์ผลการประเมินใน ข้อ ๔.๑ จะเห็นได้ว่าประชาชนมี**ความพึงพอใจมาก**ต่อการดำเนินงานขององค์การบริหารส่วนตำบลมากกว่าปีที่ผ่านมา เหตุผลที่ทำให้ผลการประเมินสูงกว่าปีที่ผ่านมานั้น อาจจะมาจากองค์การบริหารส่วนตำบลรือเสาะออก สามารถแก้ไขปัญหายุทธศาสตร์การพัฒนาด้านโครงสร้างพื้นฐาน และมีความโปร่งใสในการดำเนินโครงการ/กิจกรรม ทำให้ประชาชนมีความพึงพอใจมากขึ้น

ในการดำเนินงานขององค์การบริหารส่วนตำบลรือเสาะออก โดยข้อมูลที่จะทำให้หาสาเหตุได้คือ การเปลี่ยนแปลงของชุมชนตามตัวชี้วัดที่เลือก

**ข้อสังเกต ข้อเสนอแนะ ผลจากการพัฒนา**จากผลการประเมินความพึงพอใจ คณะกรรมการติดตามแผลประเมินผลแผนพัฒนาองค์การบริหารส่วนตำบลรือเสาะออก มีข้อเสนอแนะต่อนายกองค์การบริหารส่วน ตำบลรือเสาะออก ดังนี้

- การจัดทำแผนพัฒนาท้องถิ่น ควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาท้องถิ่นและให้มีความสอดคล้องกัน

- การจัดทำแผนพัฒนาท้องถิ่นควรพิจารณางบประมาณและคำนึงถึงสถานะการคลังในการพิจารณาโครงการ/กิจกรรม ที่จะบรรจุในแผนพัฒนาถิ่น

- ควรเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้สามารถดำเนินการได้ในปีงบประมาณนั้น

- หากไม่สามารถดำเนินการเนื่องจากเหตุผลใดก็ควรจะชี้แจงให้ประชาชนเข้าใจ และต้องหาทางแก้ปัญหาให้กับประชาชนได้ เมื่อประชาชนได้เข้าใจและปัญหาได้ถูกแก้ไขแล้วก็จะทำให้ประชาชนมีความพึงพอใจใจต่อองค์การบริหารส่วนตำบลรือเสาะออกดีขึ้น

- องค์การบริหารส่วนตำบลรือเสาะออก ควรจะดำเนินงานโครงการ/กิจกรรม/งานในทุกยุทธศาสตร์ให้บรรลุผลสำเร็จให้มากกว่านี้

**มติที่ประชุม รับทราบ**

**ระเบียบวาระที่ 5 เรื่องเสนอเพื่อพิจารณา**

5.1 การพิจารณาให้ความเห็นชอบ ให้โครงการก่อสร้าง สำนักงานชลประทานที่ 17 จังหวัดนราธิวาส ขอใช้พื้นที่ป่า เพื่อดำเนินการโครงการก่อสร้างแก้มลิงบ้านปูโป๊ะ พร้อมอาคารประกอบและโครงการก่อสร้างอาคารบังคับน้ำบ้านกาโดะ พร้อมระบบส่งน้ำ รายละเอียดตามหนังสือ ที่ กษ.0326.12/265 ลว. 29 ตุลาคม 2563

**ประธานสภา** ขอเชิญฝ่ายเลขานุการ ให้ข้อมูลเพิ่มเติมหน่อย ครับ

**เลขานุการสภา** ครับท่านประธาน สำหรับวาระนี้ ทางโครงการก่อสร้าง สำนักงานชล ประธานที่ 17 นราธิวาส ได้เข้ามาสำรวจ ออกแบบ โครงการทั้ง 2 โครงการ ในพื้นที่ตำบลรือเสาะออก รายละเอียดตามหนังสือที่ได้สำเนาให้กับสมาชิกทุกท่านแล้วครับท่านประธาน ขั้นตอนหนึ่งที่ โครงการก่อสร้างฯ จะดำเนินการได้ คือต้องขออนุญาตใช้พื้นที่ป่าไม้จากหน่วยงานที่เกี่ยวข้อง ซึ่งจะต้องได้รับความเห็นชอบจากสภาท้องถิ่นนั้นๆก่อน ว่าเห็นชอบให้หน่วยงานดังกล่าวเข้าดำเนินการก่อสร้างในพื้นที่ป่าไม้ หรือพื้นที่ที่ไม่มีเอกสารสิทธิ์ได้ ตามมาตรา 54 แห่งพระราชบัญญัติป่าไม้ พ.ศ.2548 เพราะหากสภาท้องถิ่นไม่เห็นชอบแล้ว หน่วยงานเจ้าของโครงการก็ไม่สามารถดำเนินการใดๆต่อไปได้ ที่มาที่ไป เป็นแบบนี้ครับท่านประธาน

**ประธานสภา** สมาชิกทุกท่าน คงรับทราบข้อมูลและระเบียบกฎหมายที่เกี่ยวข้องเพิ่มเติมแล้วนะครับ ผมก็จะขอมตินะครับ

สมาชิกสภาท่านใด เห็นชอบให้โครงการก่อสร้าง สำนักชลประทานที่ 17 นราธิวาส เข้าทำประโยชน์ (ดำเนินการก่อสร้าง) ในพื้นที่ป่าไม้ ตามมาตรา 54 แห่งพระราชบัญญัติป่าไม้ พ.ศ.2548 จำนวน 2 โครงการ คือ 1. โครงการแก้มลิงบ้านปูโป๊ะ พร้อมอาคารประกอบ 2. โครงการอาคารบำบัดน้ำ บ้านกาโดะ พร้อมระบบส่งน้ำ ขอโปรดยกมือ ครับ

**ที่ประชุม** มีมติรับทราบ

* เห็นชอบ 6 คน
* ไม่เห็นชอบ - คน
* งดออกเสียง 1 คน

5.2 พิจารณาให้ความเห็นชอบ ให้โครงการชลประธานนราธิวาส เข้าทำประโยชน์ในพื้นที่ป่าไม้ เพื่อดำเนินโครงการปรับปรุงท่อส่งน้ำฝ่ายบ้าน ลาเมาะใน อันเนื่องมาจากพระราชดำริ ตามหนังสือ โครงการชลประทานนราธิวาส ที่ กษ 0326.06/ว.513 ลว. 11 พฤศจิกายน 2563

**ประธานสภา** สำหรับในวาระนี้ ก็เป็นเรื่องในลักษณะเดียวกันกับวาระที่แล้ว เพียงแต่เป็นคนละหน่วยดำเนินการ และคนละโครงการ แต่มีเป้าหมายเพียงให้สภา อบต.รือเสาะออกแห่งนี้ เห็นชอบให้หน่วยงานเข้าทำประโยชน์ในพื้นที่ป่าไม้ เช่นเดียวกัน ถ้าสมาชิกเห็นว่าโครงการนี้มีประโยชน์ต่อพี่น้องประชาชนในพื้นที่ เราก็พิจารณาเห็นชอบ แต่ถ้าสมาชิกเห็นว่าไม่มีประโยชน์ เราก็ไม่เห็นชอบเท่านี้เองครับ ส่วนรายละเอียดต่างๆ ทางฝ่ายเลขาก็ได้สำเนา นส.ดังกล่าวให้กับสมาชิกทุกท่านได้ดูข้อมูล/รายละเอียดแล้ว มีใครจะเสนอความคิดเห็นเพิ่มเติมหรือไม่ เชิญครับ

**นายบารูดิง ยะหริ่ง** ขออนุญาตต่อท่านประธานครับ ผมมีความเห็นว่าโครงการนี้และ 2 โครงการ

**ส.อบต.ม.2** เมื่อวาระที่แล้ว หากหน่วยงานผู้รับผิดชอบสามารถมาดำเนินการก่อสร้างได้จริงๆแล้ว จะเกิดประโยชน์ต่อ ประชาชนของ ต.รือเสาะออก อย่างมากครับ ผมคนหนึ่งที่เห็นชอบ เพราะหากสภาแห่งนี้ไม่เห็นชอบแล้ว โอกาสที่โครงการเหล่านี้จะเกิดได้ในพื้นที่คงยาก ครับ

**ประธาน** ขอบคุณท่านสมาชิกที่ให้ความเห็นชอบและสนับสนุน เมื่อไม่มีท่านอื่น ให้ความเห็นแล้ว ผมจะขอมตินะครับ

สมาชิกท่านใด เห็นชอบให้โครงการชลประธานนราธิวาส เข้าดำเนินการก่อสร้าง (เข้าทำประโยชน์ในพื้นที่ป่าไม้) เพื่อดำเนินการโครงการปรับปรุงระบบท่อส่งน้ำฝ่ายบ้านลาเมาะใน อันเนื่องมาจากพระราชดำริ ตามระเบียบวาระนี้ ขอโปรดยกมือครับ

**มติที่ประชุม** มีมติเห็นชอบ

* เห็นชอบ 6 คน
* ไม่เห็นชอบ - คน
* งดออกเสียง 1 คน

5.3 พิจาณาให้ความเห็นชอบ ร่างระเบียบว่าด้วยการให้ประชาชนเข้า ฟังการประชุมและการปรึกษาของสภาองค์การบริหารส่วนตำบล รือเสาะออก ตามหนังสือที่ นธ.0023.4/ว 4573 ลว. 11 กันยายน 2563

**ประธานสภา** ขอเชิญฝ่ายเลขาให้ข้อมูลเพิ่มเติม ครับ

**เลขานุการสภา** ในวาระนี้ รายละเอียดตามหนังสือที่อ้างถึง ซึ่งได้สำเนาหนังสือจากจังหวัด และแบบตัวอย่างของระเบียบดังกล่าว มาให้สมาชิกได้พิจารณาแล้วครับท่านประธาน ซึ่งเจตนาของระเบียบนี้ เพื่อให้ประชาชนได้เข้ามามีส่วนร่วมรับฟังการประชุมของสภาท้องถิ่นทุกระดับ ตามข้อเสนอแนะ คณะกรรมมาธิการพัฒนาการเมือง และการมีส่วนร่วมของประชาชน วุฒิสภา ผ่านมายังกระทรวงมหาดไทย ครับ ผมอยากให้สมาชิกได้พิจารณาตามตัวอย่างที่แนบมาครับท่านประธาน ว่าเหมาะสมกับบริบทพื้นที่ของเราแล้วหรือไม่ ต้องการปรับแก้ หรือเพิ่มเติมในส่วนใดบ้าง ครับ

**นายมาหะมะเปาซี อุเซ็ง** ขอนุญาติท่านประธานครับ ผมเห็นด้วยกับเจตนาของระเบียบฉบับนี้

**ส.อบต.ม.1** และได้อ่าน เนื้อหาข้างในแล้ว ก็เห็นว่ามีความเหมาะสมดีแล้วครับ

**ประชาชน** ไม่มีสมาชิกท่านอื่น แสดงความคิดเห็นแล้วนะครับ ผมจะขอมติต่อที่ประชุมนะครับ สมาชิกท่านใดเห็นชอบร่างระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลรือเสาะออก เพื่อตราเป็นระเบียบฯบังคับใช้ต่อไป โปรดยกมือครับ

**มติที่ประชุม** มีมติเห็นชอบ

* เห็นชอบ 6 คน
* ไม่เห็นชอบ - คน
* งดออกเสียง 1 คน

5.4 การพิจารณาโอนงบประมาณตั้งจ่ายรายการใหม่ ในงบลงทุน ตามระเบียบกระทรวงมหาดไทย ว่าด้วยวิธีการงบประมาณของ อปท. พ.ศ.2563 หมวด 4 การโอนและแก้ไขเปลี่ยนแปลงงบประมาณ ข้อ 27 “การโอนงบประมาณรายจ่ายในงบลงทุน โดยการโอนเพิ่ม โอนลดที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น”วาระนี้ขอเชิญ ผู้บริหาร (ท่านรองนายก) ให้เหตุผลความจำเป็นเพิ่มเติม หน่อยครับ

**นายสิทติชัย วงสอน** ขอบคุณท่านประธานครับ วันนี้ผมได้รับมอบหมายจากท่านนายก ให้เข้า

**รองนายก อบต.** ร่วมประชุมสภาแทน เนื่องจากท่านนายกติดภารกิจส่วนตัวครับ

สำหรับในญัตตินี้ ขอโอนงบประมาณตั้งจ่ายรายการใหม่เนื่องด้วยทางผู้บริหาร ได้รับการร้องขอมาจากท่านปลัด อบต. ซึ่งกำกับดูแลงานราชการภายใน สนง. ว่ามีความจำเป็นที่ต้องร้องขอและใช้สอยครุภัณฑ์เหล่านี้เพิ่ม เพื่อความสะดวกในการปฏิบัติราชการ ในการประชุมกลุ่มย่อยๆและใช้เก้าอี้สำหรับให้บริการประชาชน รวมถึงตู้สำหรับการจัดเก็บเอกสารที่มีอยู่ไม่เพียงพอครับท่านประธาน

**ประธานสภา** ขอบคุณท่านรองนายกนะครับ ที่ให้ข้อมูลเหตุผลความจำเป็นเพิ่มเติม สมาชิกมีอะไรซักถามเพิ่มเติมหรือไม่ ถ้าไม่มีแล้วผมขอมติต่อที่ประชุมนะครับ สมาชิกท่านใดอนุมัติให้มีการโอนงบประมาณไปตั้งจ่ายเป็นรายการใหม่ตามระเบียบวาระนี้ ขอโปรดยกมือครับ

**มติที่ประชุม** มีมติ อนุมัติ

* อนุมัติ 6 คน
* ไม่อนุมัติ - คน
* งดออกเสียง 1 คน

**ระเบียบวาระที่6** เรื่องอื่นๆ

**ปลัด อบต.** ในระเบียบวาระนี้ สมาชิกท่านใด มีปัญหาความเดือดร้อนของประชาชนในพื้นที่ หรือเรื่องอื่นๆที่ต้องการจะสอบถามพูดคุยเชิญได้นะครับ

**นายมูหามะเปาซี อูเซ็ง** ขออนุญาตท่านประธานครับ ผมก็แจ้งท่านประธานผ่านไปยังผู้บริหาร

**ส.อบต.ม.1** ให้ช่วยเข้าไปดูและซ่อมแซมถนนในพื้นที่ ม. 1 ด้วย ซึ่งช่วงนี้ฝนตกบ่อยมากชาวบ้านเดินทางลำบากครับ โดยเฉพาะถนนสาย บางูบาแด

**นายมาหะมะเปาซี อูมา** ผมสมาชิก อบต.ม.4 ครับท่านประธานผมต้องขอขอบคุณท่านนายกที่ได้ให้

**ส.อบต.ม.4** เจ้าหน้าที่จากกองช่างเข้าไปซ่อมแซมถนนในพื้นที่ ม.4 แต่ผมก็ยังอยากให้เข้าไปดำเนินการซ่อมแซม โดยการลงหินคลุก เพื่อเติมในบางช่วงของถนนอีกครับ ถนนเป็นหลุมบ่อเยอะมากช่วงนี้

**ประธานสภา** กระผมในฐานะ ส.อบต.ม.5 ก็มีเรื่องอยากจะฝากผ่านไปยังท่านนายกและผู้บริหารทุกท่านอยู่ 2 – 3 ประเด็น

1. อยากให้มีการดำเนินการเกี่ยวกับการเก็บขยะในพื้นที่ตำบลรือเสาะออก ในส่วนนี้ผมไม่ทราบว่า ได้มีการเตรียมการเกี่ยวกับเรื่องนี้อย่างไรบ้างแล้วหรือไม่
2. ในช่วงฤดูฝนแบบนี้ อยากให้ทางอบต.ได้เตรียมความพร้อมในการเข้าช่วยเหลือประชาชนในกรณีนี้ที่เกิดเหตุการณ์ที่ไม่คาดคิด
3. อยากให้มีการดำเนินจัดหาอุปกรณ์กีฬา อาทิ ลูกฟุตบอล ลูกวอลเลย์บอล ลูกตระกร้อ ใช้ให้ชาวบ้านทุกๆหมู่บ้านเพื่อไว้ใช้ออกกำลังกาย ซึ่งมีการสอบถามจากชาวบ้าน น้องๆเยาวชนอยู่บ่อย ครับ

**ประธานสภา** สมาชิกท่านอื่นๆ ไม่มีอะไรแล้วนะครับ

ผมจะขอเชิญท่านรองนายกได้แสดงความคิดเห็นหรือตอบข้อหารือของ เพื่อนสมาชิกครับ

**นายสิทธิ์ติชัย วงสอน** ขอบคุณท่านประธานและขอบคุณ ข้อคิดเห็นข้อเสนอแนะของสมาชิกทุก

**รองนายก** ท่านครับ

* ถนนในพื้นที่หมู่ที่ 1 ผมจะได้มอบหมายกองช่าง เข้าไปสำรวจและซ่อมแซมต่อไปครับ รวมถึง หมู่ที่ 4 ด้วยนะครับ เข้าใจว่าเป็นช่วงหน้าฝน ถนนคงมีการชำรุดหลายๆสาย
* สำหรับเรื่องขยะ ก็ต้องยอมรับว่าตอนนี้เรายังไม่มีการดำเนินการใดๆที่เป็นรูปเป็นร่างเท่าที่ควร มีเพียงการจัดเก็บขยะในบางจุด แล้วนำไปทิ้งที่บ่อขยะของเทศบาลรือเสาะ เท่านั้น

ซึ่งถือว่าเป็นส่วนน้อย เมื่อเทียบกับพื้นที่ตำบล เรื่องขยะผมขอรับเรื่องไว้ จะนำเรียนต่อท่านนายกต่อไป รวมถึงเรื่องอื่นๆที่สมาชิกได้ร้องขอมาด้วยครับ ขอบคุณครับ

**ประธาน** ก็เป็นอันเสร็จสิ้นในการประชุม ซึ่งได้ดำเนินการประชุมครบถ้วนตามระเบียบวาระแล้ว สมัยการประชุมนี้จะหมดลงในวันที่ 15 ธันวาคม หากมีวาระอะไรเพิ่มเติม ก็จะแจ้งเรียกประชุมต่อไปครับ วันนี้ขอบคุณเพื่อนสมาชิก ผู้บริหาร และพนักงาน จนท.ที่เกี่ยวข้องทุกๆคน ผมขอปิดการประชุมด้วย ดูอาร์ พร้อมกันครับ

**ปิดประชุมเวลา** 12.35 น.

**ผู้จดรายงานการประชุม**

(ลงชื่อ) ถิรพิรัชย์ หัสรินทร์

(นายถิรพิรัชย์ หัสรินทร์)

เลขานุการสภา อบต.รือเสาะออก

**คณะกรรมการตรวจรายงานการประชุม**

(ลงชื่อ) มูฮัมมัดอามาริณ ลอแม

(นายมูฮัมมัดอามาริณ ลอแม)

(ลงชื่อ) อนันต์ มะมิง (ลงชื่อ) มาหะมะเปาซี อูมา

(นายอนันต์ มะมิง) (นายมาหะมะเปาซี อูมา)

กรรมการฯ กรรมการฯ

**ผู้รับรองรายงานการประชุม**

(ลงชื่อ) อับดุลลาซิ มะพิเย๊าะ

(นายอับดุลลาซิ มะพิเย๊าะ)

ประธานสภา อบต.รือเสาะออก